***Školský poriadok***

**Školského internátu**

pre žiačky Školského internátu (ďalej len ŠI), Považská 7, Košice (ďalej len žiačky ŠI), rodičov (zákonných zástupcov) a pedagogických zamestnancov.

**September 2022**

***Školský poriadok v súlade s §153 zákona č. 245/2008Z.z. o výchove a vzdelávaní (Školský zákon) a o zmene a doplnení niektorých zákonov upravuje práva a povinnosti žiačok a ich zákonných zástupcov, ako aj pravidlá vzájomných vzťahov a vzťahov s pedagogickými zamestnancami a ďalšími zamestnancami školského internátu, vyplývajúce z riadenia a organizácie výchovno-vzdelávacieho procesu internátu.***

*Školský poriadok vydáva riaditeľka školského internátu v súlade s nasledujúcimi právnymi normami:*

* ***Ústava SR****,*
* ***Zákon 245/2008 Z. z. o výchove a vzdelávaní***

*(Školský zákon) a o zmene a doplnení niektorých zákonov,*

* ***Zákon č. 596/2003 Z. z. o štátnej správe v školstve******a školskej samospráve*** *a o zmene a doplnení niektorých zákonov*
* ***Zákon č. 552/2003 Z. z. o výkone práce vo verejnom záujme*** *a o zmene a doplnení niektorých zákonov*
* ***Vyhláška MŠ SR č. 22/2022 o školských výchovno-vzdelávacích zariadeniach***
* ***Metodické usmernenie č. 12/2010-R*** *o uložení opatrení vo výchove žiakom v školských internátoch*

1. Úvod

**Školský internát, Považská 7, Košice** so sídlom na Považskej 7 v Košiciach bol daný do prevádzky 01. 07. 2002 Košickým samosprávnym krajom ako rozpočtová organizácia, ktorá je svojimi príjmami a výdavkami zapojená na rozpočet KSK s právnou subjektivitou na dobu neurčitú. ŠI je výchovno-vzdelávacie zariadenie, ktoré zabezpečuje žiačkam stredných škôl výchovno-vzdelávaciu činnosť v čase mimo vyučovania, ubytovanie a stravovanie v súlade s platnou legislatívou.

Výchovno-vzdelávací proces v ŠI sa riadi presnými a pre žiačky záväznými pravidlami správania sa a poriadku, ktoré obsahuje tento školský poriadok.

Školská disciplína požaduje, aby žiaci uvedomele plnili stanovené normy a pravidlá. Tieto normy a pravidlá sa týkajú najmä vzťahu k  povinnostiam. Slušné správanie nepredpokladá len poslúchnuť, ale uvedomele a aktívne sa usilovať plniť svoje žiacke povinnosti.

Pod pojmom slušné správanie predpokladáme, že žiačky zachovávajú pravidlá slušného správania v ŠI i mimo neho, že svedomito a uvedomele plnia svoje školské povinnosti a že rešpektujú požiadavky pedagogických zamestnancov.

Preto ani školský poriadok sa nezaobíde bez opatrení voči tým, ktorí ho svojvoľne narušujú. Nechce však disciplínu dosiahnuť násilím, či trestom, ale naopak, počíta s uvedomelosťou žiačok, morálnou silou jednotlivca a sebadisciplínou.

Školský poriadok je záväzný pre všetky žiačky. Tie sú povinné dôkladne sa s ním oboznámiť a dôsledne ho aj dodržiavať.

Vo výchovno-vzdelávacej oblasti ŠI cieľavedome a plánovite zabezpečuje kontinuitu medzi jednotlivými činiteľmi: rodina, škola, verejnosť, neformálne skupiny a plní úlohy dlhodobého charakteru, ktoré sa pružne prispôsobujú veku a štruktúre ubytovaných žiačok. Preto dôraz vo výchovnej činnosti je neustále kladený na prípravu žiačok na samostatný a zodpovedný život v integrovanej Európe v duchu porozumenia, mieru, znášanlivosti a priateľstva medzi všetkými národmi, etnickými, národnostnými a náboženskými skupinami. Výchovno-vzdelávacia činnosť v ŠI je realizovaná v súlade s vyhláškou MŠ SR č. 236/2009 Z. z. o školskom internáte, Školským zákonom, Dohovorom o právach dieťaťa zo 6. 2. 1991 § 104/91 Z. z., podľa príslušných paragrafov Zákonníka práce týkajúcich sa bezpečnosti pri práci žiačok a zamestnancov, podľa pokynov nadriadených orgánov, školským poriadkom škôl, ktorých žiačky sú ubytované v ŠI, organizačnými pokynmi MŠVVaŠ SR.

1. Práva ubytovaných žiačok:
2. V plnom rozsahu využívať pridelenú miestnosť s príslušenstvom.
3. Využívať všetky priestory a zariadenia ŠI slúžiace pre výchovno-vzdelávaciu činnosť pri dodržiavaní prevádzkových predpisov pre to ktoré zariadenie alebo miestnosť.
4. Umiestňovať na izbe vlastné doplnky, za predpokladu, že tieto nie sú v rozpore s morálkou, právnymi predpismi a nepoškodzujú majetok ŠI a spolubývajúcich.
5. Využívať kuchynku na prípravu čaju, kávy, zohriatie jedla a uskladnenie potravín v chladničke.
6. Poskytnutie poradenstva a služieb spojených s výchovou a vzdelávaním.
7. Zabezpečenie výchovy a vzdelávanie v bezpečnom a hygienicky vyhovujúcom prostredí.
8. Dostávať úctu k svojej osobe a na zabezpečenie ochrany proti fyzickému, psychickému a sexuálnemu násiliu.
9. Žiačka so špeciálnymi výchovno-vzdelávacími potrebami má právo na výchovu a vzdelávanie s využitím špecifických foriem a metód, ktoré zodpovedajú jej potrebám, na vytvorenie nevyhnutných podmienok, ktoré túto výchovu a vzdelávanie umožňujú,
10. Mať individuálny prístup rešpektujúci jej schopnosti a možnosti, nadanie a zdravotný stav.
11. Na slobodu prejavu, pritom však musia byť rešpektované práva a povesť iných, chránená národná bezpečnosť alebo verejný poriadok, verejné zdravie alebo morálka.
12. Na slobodu myslenia, svedomia a náboženstva.
13. Na ochranu pred telesným alebo duševným násilím, urážaním, zneužívaním alebo nedbanlivým zaobchádzaním, trýznením alebo vykorisťovaním.
14. Na štúdium po večierke vo vyhradených priestoroch so súhlasom vychovávateľa.
15. Podieľať sa na realizácii výchovno-vzdelávacej činnosti prostredníctvom žiackej samosprávy.
16. Aktívne sa podieľať na živote v ŠI.
17. Zúčastňovať sa výchovno-vzdelávacích podujatí a záujmovej činnosti v ŠI na základe dobrovoľnosti.
18. Podávať návrhy a pripomienky ku všetkým otázkam života v ŠI, žiadať realizáciu oprávnených požiadaviek.
19. Prijímať návštevy vo vyhradených priestoroch mimo času vyhradeného na štúdium a nočný kľud.
20. Mať prístup k informačným zdrojom ŠI ako sú internet, čitáreň, materiálno-technické vybavenie a ostatné materiály, zamerané na podporu výchovy a vzdelávania.
21. Povinnosti ubytovaných žiačok
22. Dodržiavať školský poriadok ŠI, právo a morálku demokratickej spoločnosti.
23. Uhradiť škodu, ktorú ŠI spôsobila svojím úmyselným konaním a nedbanlivosťou na majetku.
24. Izbu pri odchode uzamknúť pokiaľ v nej nezotrvá spolubývajúca.
25. Zabezpečiť svoje osobné veci tak, aby tým zamedzila ich odcudzenie alebo poškodenie.
26. V zmysle Dohovoru o právach dieťaťa sú žiačky povinné vykonávať úlohy súvisiace s udržiavaním svojho životného prostredia, udržiavať svoju izbu a osobné veci vždy v čistote a poriadku, prezúvať sa, šaty a obuv odkladať na vyhradené miesto.
27. Na vyzvanie vychovávateľa umožniť kontrolu čistoty a poriadku osobných vecí za svojej prítomnosti.
28. Sprístupniť izbu pre kontrolu inventára, BOZP, hygieny a celkovej kontroly povereným zamestnancom ŠI.
29. Pri vstupe do budovy ŠI /pred vrátnicou/ preukázať sa službukonajúcemu vrátnikovi vychádzkovou knižkou. To isté platí aj pri preberaní cennej pošty a balíkov.
30. Plniť úlohy súvisiace s čistotou a estetikou životného prostredia a okolia ŠI.
31. Používať na evidenciu svojho príchodu do ŠI a odchodu z ŠI čipový systém pri vrátnici.
32. Pri každom opustení ŠI, so súhlasom vychovávateľa, odovzdať podpísanú vychádzkovú knižku na vrátnicu. Po príchode z vychádzky si prevziať vychádzkovú knižku a hlásiť sa neodkladne, bez meškania u  vychovávateľa.
33. Dodržiavať čas vychádzok, resp. čas návratu z vychádzky. Pobyt inde, ako je vyznačené vo vychádzkovej knižke je vážne porušenie školského poriadku ŠI.
34. Slušne sa správať voči sebe navzájom, tak isto voči zamestnancom ŠI a starším.
35. Byť primerane ustrojená tak, aby neporušovala morálku a dodržiavala spoločenskú etiketu.
36. Dospelým a predstaveným vykať. Oslovovanie žiačok sa má realizovať po dohode vychovávateľa so žiačkami.
37. Žiačka staršia ako 18 rokov sa musí podriadiť školskému poriadku ŠI, v ktorom býva.
38. Žiačky bez rozdielu veku musia dodržiavať pravidlá správania, ktoré platia v demokratickej spoločnosti.
39. Odhlásiť sa zo stravy len z vážnych dôvodov 24 hod. vopred so súhlasom vychovávateľa.
40. V stanovenom termíne (vždy do 20. predchádzajúceho mesiaca) uhrádzať náklady na ubytovanie a stravu. Úhrada za ubytovanie je stanovená v zmysle Školského zákona.
41. Odovzdať príslušnému vychovávateľovi platný rozvrh hodín hneď po vydaní školou (aj po každej zmene).
42. Dodržiavať študijný kľud v čase od 19.00 hod. do 21.30 hod.
43. Byť prítomná na poschodí o 21.00 hod. a na vlastnej izbe najneskôr o 21.30 hod.
44. Uskutočniť večernú hygienu a ustlať posteľ do 21.45 hod.
45. Dodržiavať večierku o 22.00 hod. a nočný kľud od 22.00 hod. do 06.00 hod.
46. Dodržiavať čas príchodu do ŠI od rodičov:
    * v nedeľu od 15.00 hod. do 21.00 hod.
    * v týždni do 21.00 hod.
    * v pondelok ráno s písomným súhlasom rodičov (zaznamenaným vo vychádzkovej knižke).
47. Dodržiavať čas odchodu zo ŠI k rodičom v piatok do 15.00 hod.
48. Pred odchodom zo ŠI zanechať izbu v náležitom poriadku, zatvoriť okno, vypnúť elektrické spotrebiče, skontrolovať zásuvky a elektrické osvetlenie, izbu uzamknúť.
49. Vymeniť si posteľnú bielizeň podľa harmonogramu ŠI - 2x mesačne.
50. Dodržiavať pokyny službukonajúceho vychovávateľa a služby na vrátnici v ŠI.
51. Zaevidovať sa na vrátnici (denná vychovávateľka) do 08.00 hod. v prípade, ak zostáva v internáte z dôvodu nepriaznivého zdravotného stavu. Ak zdravotné problémy pretrvávajú, je povinná odísť domov.
52. Dodržiavať schválené pravidlá BOZP a PO pre ŠI v kuchynke, v posilňovni, v multimediálnej učebni, čitárni a ostatných spoločenských miestnostiach.
53. V prípade úrazu žiačka ihneď informuje vychovávateľku. Ak k úrazu došlo v škole, oboznámi s touto skutočnosťou službukonajúcu vychovávateľku. V obidvoch prípadoch je potrebné úraz zaznamenať v Knihe úrazov (na vrátnici).
54. Vykonávať pomocné služby na poschodiach, spoločenských miestnostiach a pod.
55. Pripraviť izbu na ubytovaciu akciu podľa pokynov vychovávateľov.
56. Predložiť písomný súhlas rodičov /do 18 rokov/ na návštevu záujmovej činnosti mimo ŠI (kurzy, tréningy, plaváreň a pod.).
57. Dodržiavať čas určený na používanie notebookov a internetu na žiackych izbách do 21.30 hod.
58. Šetriť elektrickou energiou, vodou, nepoškodzovať a chrániť inventár ŠI.
59. Pred výstupom zo ŠI v priebehu školského roka predložiť na sekretariát riaditeľky písomnú žiadosť o výstup zo ŠI podpísanú plnoletou žiačkou alebo zákonným zástupcom.
60. Na vydanie zápisného lístka predložiť na sekretariát riaditeľky písomnú žiadosť o vydanie zápisného lístka podpísanú zákonným zástupcom žiačky s uvedením dôvodu.
61. Podľa zákona NR SR č. 219/1996 Z. z. o ochrane pred zneužívaním alkoholických nápojov a o zriaďovaní a prevádzke protialkoholických záchytných izieb a o zmene a doplnení niektorých zákonov § 2 ods. 2 osoby maloleté do 15 rokov a mladistvé do 18 rokov nesmú požívať alkoholické nápoje alebo iné návykové látky a sú povinné podrobiť sa orientačnej dychovej skúške alebo orientačnému vyšetreniu testovacím prístrojom na zistenie omamných alebo psychotropných látok.
62. Podľa Zákona č. 596/2003 Z. z. o štátnej správe v školstve a školskej samospráve  § 5 ods.10 riaditeľka a ostatní vedúci pedagogickí zamestnanci sú povinní oznámiť obci požitie alkoholického nápoja alebo inej návykovej látky osobou maloletou do 15 rokov alebo mladistvou do 18 rokov.
63. Rešpektovať a dodržiavať protipandemické a protiepidemiologické opatrenia prijaté vedením ŠI na zabránenie šírenia prenosného ochorenia COVID 19.
64. **V školskom internáte je zakázané**
65. Opustiť ŠI bez vedomia vychovávateľa.
66. Vstupovať do ŠI pod vplyvom alkoholu a iných návykových látok.
67. Používať a prechovávať pre seba, alebo iného drogy, výbušniny, zbrane, psychotropné látky, alkohol, byť pod vplyvom nedovolených látok, a to tak v ŠI ako aj mimo ŠI. Nedodržanie tohto ustanovenia je považované za hrubé porušenie školského poriadku ŠI.
68. Fajčiť (aj elektronické cigarety) vo všetkých priestoroch ŠI a priľahlom okolí (pred bránou do areálu ŠI).
69. Hrať hazardné hry.
70. Sedieť na okne izby, pokrikovať z okien, znečisťovať priestory a okolie ŠI vyhadzovaním odpadkov.
71. Zdržiavať sa, vysedávať a fajčiť pred bytovými domami a v areáli pieskovísk /detských ihrísk/ pred bytovými domami v blízkosti nášho ŠI v rámci ochrany životného prostredia a dobrých susedských vzťahov.
72. Prijímať na izbách návštevy cudzích osôb.
73. Navštevovať spolužiačky na iných izbách po 21.30 hod.
74. Prinášať do ŠI cennosti a väčší obnos peňazí. ŠI za ich straty a odcudzenie nezodpovedá.
75. Zo školskej jedálne odnášať príbory, hrnčeky, taniere a stravu na izby. Výnimočne je to možné len s písomným súhlasom vychovávateľa alebo so súhlasom hlavnej služby.
76. Konzumovať jedlo v televíznych miestnostiach, študovniach, multimediálnej učebni a priestoroch určených na záujmovú činnosť.
77. Prenášať inventár (nábytok) z izieb a spoločných priestorov.
78. Manipulovať s okennými sieťkami proti hmyzu na pridelenej izbe a iných priestoroch.
79. Prinášať deky, vankúše a paplóny do televíznych miestností a študovní.
80. Prinášať a používať vlastné elektrospotrebiče (kanvice, ohrievače, žehličky, hriankovače, variče...).
81. Používať vlastné elektrospotrebiče bez súhlasu vedenia ŠI.
82. Poškodzovať a zasahovať do protipožiarnych zariadení, hasiacich prístrojov, elektrických rozvodov a zariadení a termoregulátorov kúrenia.
83. Šíriť akékoľvek prejavy extrémizmu, antisemitizmu, xenofóbie a ostatných foriem intolerancie.
84. Vo vzájomnom vzťahu využívať vydieranie a útlak (tzv. šikana), dílerstvo drog a šírenie návykových látok. Takéto konanie napĺňa skutkové podstaty trestných činov a má za následok vylúčenie zo ŠI.
85. Uvádzať do obehu, robiť verejne prístupnými, vyrábať alebo dovážať písomné pornografické diela, nosiče zvuku alebo obrazu a zobrazovať predmety ohrozujúce mravnosť, v ktorých sa prejavuje neúcta k človeku a násilie.
86. Vodiť, chovať, prechovávať psov, mačky a iné zvieratá.
87. Vstupovať a pohybovať sa v ŠI v kolieskových korčuliach.
88. Zákaz parkovania zdieľaných dopravných prostriedkov (kolobežky, bicykle) v areáli ŠI.
89. **Práva zákonného zástupcu:**
90. Žiadať, aby sa v rámci výchovno-vzdelávacieho procesu ŠI poskytovali žiačkam informácie a vedomosti vecne a mnohostranne v súlade so súčasným poznaním sveta a v súlade s princípmi a cieľmi výchovy a vzdelávania.
91. Oboznámiť sa s výchovným programom ŠI a školským poriadkom ŠI.
92. Byť informovaný o výchovno-vzdelávacích výsledkoch svojho dieťaťa na skupinových aktívoch združenia rodičov a v čase konzultačných hodín jednotlivých vychovávateľov.
93. Zúčastňovať sa výchovno-vzdelávacieho procesu  po predchádzajúcom súhlase riaditeľky ŠI.
94. Vyjadrovať sa k výchovnému programu ŠI a školskému poriadku prostredníctvom orgánov školskej samosprávy.
95. **Povinnosti zákonného zástupcu:**
96. Dodržiavať podmienky výchovno-vzdelávacieho procesu svojho dieťaťa určené školským poriadkom ŠI.
97. Dbať na sociálne a kultúrne zázemie dieťaťa a rešpektovať jeho výchovno-vzdelávacie potreby.
98. Informovať vedenie školského internátu o zmene zdravotnej spôsobilosti jeho dieťaťa, o jeho zdravotných problémoch či iných závažných skutočnostiach, ktoré by mohli mať vplyv na priebeh výchovy a vzdelávania.
99. Nahradiť škodu, ktorú žiačka  zavinila alebo spôsobila úmyselne alebo z nedbanlivosti.
100. Ak sa žiačka nemôže dostaviť v určenom čase do ŠI, oznámiť  to bez zbytočného odkladu  ŠI písomne alebo telefonicky službukonajúcej vychovávateľke.
101. Dať súhlas na neúčasť na športových akciách v prípadoch odporúčaných lekárom.
102. Poskytnúť údaje svojho dieťaťa ŠI pre potreby spracovania pedagogickej dokumentácie, okamžite nahlásiť zmeny v osobných údajoch vychovávateľke.
103. Akceptovať, že nie je v moci ŠI, ktorý dodrží všetky povinnosti a príjme dostupné ochranné opatrenia v súvislosti s poskytovaním internetového pripojenia žiačke, ochrániť jeho dieťa pred všetkými kontroverznými materiálmi nachádzajúcimi sa na internete a nebude považovať ŠI za zodpovedný, ak príde jeho dieťa do kontaktu s týmito materiálmi.
104. Prijať zodpovednosť v prípade ak jeho dieťa zneužije prístup k internetu a bude sa správať mimo pravidiel prijatých ŠI, dať povolenie k vytvoreniu sieťového konta pre jeho dieťa s právom prístupu k internetu z dôvodu, že prístup k elektronickým informačným zdrojom slúži k lepšiemu vzdelávaniu jeho dieťaťa.
105. Uhrádzať platby za ubytovanie a stravovanie dieťaťa v školskom internáte vždy do 20-tého predchádzajúceho mesiaca.
106. **Opatrenia vo výchove**

Metodika udeľovania výchovných opatrení je vypracovaná v zmysle Školského zákona § 58 a podľa Metodického usmernenia č. 12/2010-R o uložení opatrení vo výchove žiakom v školských internátoch.

*1.* ***Pochvala vychovávateľom*** môže byť udelená najmä:

1. za vzorné správanie
2. za vzorné plnenie povinností, udržiavanie poriadku a čistoty v izbe
3. za úspešnú reprezentáciu ŠI
4. za činnosť v prospech VS nad rámec svojich povinností
5. za nezištnú pomoc, vysoko humánny prístup k ľuďom, príkladný čin, verejné uznanie inou osobou alebo inštitúciou

*2.* ***Pochvala riaditeľkou ŠI***môže byť udelená najmä:

1. za vzorné správanie
2. za vzorné plnenie povinností, udržiavanie poriadku a čistoty v izbe
3. za úspešnú reprezentáciu ŠI
4. za činnosť v prospech VS nad rámec svojich povinností
5. za nezištnú pomoc, vysoko humánny prístup k ľuďom, príkladný čin, verejné uznanie inou osobou alebo inštitúciou

*3.* ***Napomenutie vychovávateľom*** môže byť udelené najmä:

1. za neprezúvanie sa v priestoroch internátu
2. za neslušné správanie
3. za neplnenie si povinností pri udržiavaní poriadku a čistoty v izbe
4. za oneskorené príchody z vychádzky
5. za iné menej závažné priestupky podľa posúdenia vychovávateľom
6. za porušenie Školského poriadku ŠI

*4.* ***Pokarhanie riaditeľkou*** môže byť udelené po prerokovaní na pedagogickej rade najmä:

1. za opakované neprezúvanie sa v priestoroch internátu
2. za opakované neslušné správanie
3. za opakované neplnenie si povinností pri udržiavaní poriadku a čistoty v izbe a v spoločných priestoroch
4. za opakované oneskorené príchody z vychádzky
5. za opakované porušenie ustanovení Školského poriadku ŠI
6. za fajčenie

*5.* ***Podmienečné vylúčenie riaditeľkou ŠI***môže byť udelené po prerokovaní na pedagogickej

rade najmä:

1. za podvádzanie
2. za nepovolený odchod z internátu
3. za opakované fajčenie
4. za používanie alkoholických nápojov,
5. za opakujúce sa hrubé správanie
6. za úmyselné poškodzovanie internátneho majetku
7. za opakované porušenie ustanovení Školského poriadku ŠI podľa posúdenia riaditeľkou ŠI

*6.* ***Vylúčenie z ŠI riaditeľkou***môže byť po prerokovaní na pedagogickej rade udelené:

1. za prinášanie vecí ohrozujúcich zdravie a život žiakov a vychovávateľov do internátu alebo na internátne podujatia
2. za opakované používanie alkoholických nápojov
3. za používanie drog a iných návykových látok v priestoroch ŠI a na internátnych podujatiach
4. za krádež
5. za úmyselné ublíženie na zdraví
6. za šikanovanie a vydieranie
7. za vandalizmus
8. za prejavy rasovej neznášanlivosti
9. za opakovaný nepovolený odchod z internátu
10. za zvlášť hrubé alebo opakujúce sa nevhodné správanie voči žiakom alebo zamestnancom internátu
11. za zvlášť závažné alebo opakujúce sa priestupky uvedené v predchádzajúcom odstavci
12. za nesplnenie podmienky uloženej pri podmienečnom vylúčení zo ŠI.

Súčasťou rozhodnutia o uložení podmienečného vylúčenia je aj určenie 6 mesačnej lehoty v kalendárnom roku. Ak sa podmienečne vylúčená žiačka počas tejto doby nedopustí ďalšieho priestupku od vylúčenia sa upustí. Ak sa žiačka počas 6 mesačnej doby takého konania dopustí, bude zo školského internátu vylúčená.

Vylúčenie zo ŠI možno žiačke uložiť aj bez predchádzajúceho podmienečného vylúčenia za mimoriadne závažné porušenie Školského poriadku ŠI, ľudských práv a základných slobôd a za konanie, ktoré napĺňa znaky trestného činu.

Pri udeľovaní výchovných opatrení ŠI spolupracuje so školou a s rodičmi. Opatrenia prísnejšieho charakteru (hrubé porušenie ŠPŠI) prejednáva skupinový vychovávateľ so školským psychológom a vedenie ŠI s rodičmi alebo zákonným zástupcom.

Ak žiačka svojím správaním a agresivitou ohrozuje bezpečnosť a zdravie ostatných žiačok, ostatných účastníkov výchovy a vzdelávania alebo narúša výchovu a vzdelávanie do takej miery, že znemožňuje ostatným účastníkom výchovy a vzdelávania vzdelávanie, riaditeľka ŠI môže v súlade s § 58 ods. 3) a ods. 4) zákona č. 245/2008 Z.z. (Školský zákon) použiť ochranné opatrenie, ktorým je okamžité vylúčenie žiačky z výchovy a vzdelávania, umiestnením žiačky do samostatnej miestnosti za prítomnosti pedagogického zamestnanca. Riaditeľka ŠI bezodkladne privolá:

a) zákonného zástupcu,

b) zdravotnú pomoc,

c) Policajný zbor alebo

d) odborného zamestnanca zariadenia poradenstva a prevencie.

Ochranné opatrenie slúži na upokojenie žiačky. O dôvodoch a priebehu ochranného opatrenia vyhotoví riaditeľka ŠI písomný záznam.

1. Zásady svojpomocnej činnosti žiačok

Účelom svojpomocnej činnosti žiačok je prehĺbenie mravnej výchovy mládeže. Svojpomocná činnosť je jedným z účinných prostriedkov v systéme výchovnej práce ŠI. Utvára predovšetkým správny vzťah k práci a prehlbuje jednotu mravných čŕt s celkovým rozvojom jednotlivca. Rozvíja pracovnú iniciatívu a postupne učí žiačky pracovným, zručnostiam a návykom.

Svojpomocná práca pomáha organizovať kolektív žiačok, pomáha udržiavať čistotu a poriadok, pomáha motivovať žiačky k estetickej úprave, ochrane a tvorbe životného prostredia.

Svojpomocná práca má charakter výchovný a nenahrádza prácu zamestnancov.

1. Na svojpomocnej činnosti sa podieľajú všetky žiačky ubytované v ŠI. Od účasti na nej vylúči zo závažných, najmä zdravotných alebo výchovných dôvodov žiačku riaditeľka ŠI.
2. Pri svojpomocnej činnosti žiačky :
3. dodržiavajú predpisy a pokyny o bezpečnosti, hygiene a ochrane zdravia pri práci a zachovávajú určené pracovné postupy,
4. upratujú izby a určený priestor okolia ŠI,
5. používajú podľa druhu práce potrebné osobné ochranné pracovné prostriedky,
6. uplatňujú hospodárny vzťah k internátnemu majetku (šetria zariadenie, pracovné prostriedky, ochranné pomôcky, včas vypínajú svetlo, nenechávajú zbytočne tiecť vodu a pod.),
7. oznamujú vedeniu ŠI alebo službukonajúcim vychovávateľom nedostatky a závady, ktoré by mohli ohroziť bezpečnosť alebo zdravie žiačok, vychovávateľ zapisuje závady do knihy závad uloženej na vrátnici ŠI.
8. Žiačky nesmú vykonávať práce náročné na dodržiavanie bezpečnostných predpisov a spojené so zvýšeným rizikom úrazu (čistenie s použitím dezinfekčných prostriedkov, čistenie okien, osvetľovacích zariadení, sociálnych zariadení, veľké upratovanie a pod.).

Upratovanie a čistenie ostatných spoločných a spoločenských priestorov, veľké upratovanie a upratovanie náročné na dodržiavanie bezpečnostných predpisov zabezpečí vedenie ŠI vlastnými prevádzkovými pracovníkmi.

1. Riaditeľka ŠI:

a) zabezpečí svojpomocnú činnosť žiakov so zreteľom na ich vekové a fyziologické osobitosti a oboznámenie žiačok s predpismi na zaistenie bezpečnosti a ochrany zdravia pri práci,

b) zabezpečí pre jednotlivé izby ochranné pomôcky, čistiace prostriedky, pomôcky potrebné na čistenie a spoločný priestor na ich uloženie,

c) určí primeraný čas na svojpomocnú činnosť žiakov v ŠI tak, aby sa nenarúšal

čas vyhradený na odpočinok, prípravu na vyučovanie, výchovno-vzdelávaciu a záujmovú činnosť,

d) zabezpečí pravidelnú kontrolu poriadku a čistoty izieb, určených častí okolia ŠI, ako aj ochranných pomôcok a pracovných prostriedkov,

e) vymedzí povinnosti upratovačiek a ostatných prevádzkových pracovníkov v ŠI po zavedení svojpomocnej činnosti. Za svojpomocnú činnosť sa považuje: povysávanie izby, utretie prachu na nábytku, umytie podlahy, upratanie kuchynky po príprave jedla alebo nápoja.

1. Individuálne vychádzky žiačok

Udeľuje ich vychovávateľ a zaznamenáva do vychádzkovej knižky.

Vychádzky žiačok sú :

letné obdobie zimné obdobie

- do 16 rokov do 20.30 hod. do 16 rokov do 20.00 hod

- od 16 do 18 rokov do 21.00 hod. od 16 do 18 rokov do 21.00 hod.

- od 18 rokov do 21.30 hod. od 18 rokov do 21.30 hod.

V prípade udelenej vychádzky do 22.00 hod. /kultúrne akcie a pod./ pri príchode do ŠI musia žiačky rešpektovať nočný kľud.

Žiačky pri odchode na vychádzku musia mať vychádzkovú knižku podpísanú vychovávateľom, ktorý vyznačí čas vychádzky a potvrdí to svojim podpisom. Po návrate z vychádzky sa žiačka ohlási u vychovávateľa a dá si podpísať vychádzkovú knižku, kde vychovávateľ zaznačí čas návratu z vychádzky. Trvalé vychádzky môže udeliť len skupinový vychovávateľ v odôvodnených prípadoch (poobedňajšie vyučovanie, pravidelná záujmová činnosť mimo ŠI so súhlasom rodiča a pod.).

1. Osobné voľno žiačok

V zmysle Dohovoru o právach dieťaťa, každá žiačka má právo na osobné voľno, v ktorom sa môže sebarealizovať, môže sa podľa vlastného presvedčenia venovať svojim záujmom, či v športe, kultúre, hudbe alebo iných činnostiach. Žiačky v čase voľna nesmú vykonávať také činnosti, ktoré by poškodzovali mravnosť správania v ŠI alebo na verejnosti.

1. Žiacka samospráva

Žiacka samospráva /školský parlament/ je spolutvorcom života v ŠI. V zmysle Dohovoru o právach dieťaťa musí viesť sústavný dialóg s vedením ŠI. Vzťah žiackej samosprávy a vedenia ŠI je vzťah partnerský. Každú výchovnú skupinu zastupuje jedna žiačka v školskom parlamente.

Zloženie školského parlamentu:

* + predseda
  + podpredseda
  + zapisovateľ
  + kronikár
  + kultúrny referent
  + študijný referent
  + športový referent
  + stravovací referent
  + ekologický referent
  + koordinátor prevencie

V ŠI pracujú nasledovné komisie:

* + kultúrna
  + športová
  + študijná
  + stravovacia
  + ekologická

Najnižším článkom žiackej samosprávy je skupinová samospráva. Má tie isté úlohy ako školský parlament na úrovni života skupiny. Žiacka samospráva je suverénny orgán. Voľby do žiackej samosprávy sú záležitosťou kolektívu žiačok bývajúcich v ŠI. Žiacka samospráva je orgán apolitický. Združuje všetky žiačky bez akýchkoľvek rozdielov a tak isto chráni záujmy žiačok a ŠI bez rozdielu.

1. Zdravotné, hygienické a bezpečnostné opatrenia, zásady stravovania
2. Zdravotné opatrenia
3. Do ŠI môže byť prijatá zdravotne spôsobilá žiačka. ŠI nie je personálne ani materiálne vybavený pre pomoc žiačkam so špeciálnymi chorobami. ŠI vytvára optimálne podmienky pre zdravý vývoj ubytovaných žiačok. Riadi sa záväznými hygienickými predpismi a pokynmi. ŠI má funkčnú lekárničku, izolačku a vyškolené vychovávateľky na poskytnutie prvej pomoci.
4. Ak žiačka pravidelne užíva lieky, musí o tom zákonný zástupca písomne upovedomiť vychovávateľa.
5. Každá žiačka si zabezpečí základné lieky na jednorazové použitie (na horúčku, proti bolesti, na drobné poranenia náplasť, obväz).
6. Ak žiačka ochorie v ŠI, službukonajúci vychovávateľ jej zmeria teplotu, zapíše stav chorej žiačky do denného hlásenia, zaznačí aký úkon bol vykonaný, aké lieky užila. Zabezpečí sa jej lekárske vyšetrenie /po prehodnotení zdravotného stavu a dohode s rodičmi/ a doplní aké lieky jej boli potom naordinované. Ak žiačka potrebuje sprievod k lekárovi, zabezpečí ho službukonajúca vychovávateľka. Telefonicky oznámi zdravotný stav žiačky rodičom a dohodnú ďalší postup /odchod žiačky domov/.
7. Po ošetrení, ak to zdravotný stav dovoľuje, odchádza žiačka domov.
8. Ak žiačka ochorie doma, je povinnosťou rodičov upovedomiť o tom ŠI.
9. Hygienické opatrenia

Vedenie ŠI zodpovedá za dodržiavanie hygienických predpisov.

Žiačky sú povinné :

1. Pri príchode do ŠI pred vrátnicou si dôkladne vydezinfikovať ruky.
2. Pri vstupe na poschodie sa prezúvať. V priestoroch ŠI sa pohybovať len v prezuvkách.
3. Starať sa o svoje životné prostredie a prostredie ŠI.
4. Odkladať šatstvo a obuv na určené miesto.
5. Udržiavať svoje osobné veci v čistote a v poriadku
6. Udržiavať osobnú hygienu a starať sa o osobný vzhľad, ktorý musí byť primeraný dobe a miestu, kde sa žiačka zdržiava.
7. Udržiavať v čistote kuchynku.
8. V sociálnych zariadeniach používať len toaletný papier.
9. Odpadky dávať do odpadkového koša. Triediť odpad.
10. Po ukončení večerného štúdia na študovni nechať poriadok /uložiť stoličky a stoly/.
11. Do jedálne vstupovať v prezuvkách a spoločensky upravené.
12. Pri vstupe do jedálne si dôkladne umyť alebo vydezinfikovať ruky.
13. Vynášanie stravy na izbu a prinášanie vlastných nádob do školskej jedálne je prísne zakázané. V odôvodnených prípadoch (dočasná individuálna izolácia žiačky z dôvodu pozitívneho samotestu na Covid 19, inej choroby) je možné doniesť stravu službukonajúcou vychovávateľkou len v boxoch určených na donášku stravy vydaných v školskej jedálni.
14. Bezpečnostné opatrenia
15. Žiačky môžu vykonávať iba také práce, ktoré sú primerané ich rozumovej a mravnej vyspelosti, telesným schopnostiam zodpovedajúcim ich veku a nie sú škodlivé ich zdraviu a vývoju.
16. Žiačky musia mať pri práci poskytnutú zvýšenú starostlivosť, nesmú byť zamestnané prácami, ktoré so zreteľom na anatomické, fyziologické a psychické zvláštnosti v tomto veku sú pre nich neprimerané, nebezpečné a zdraviu škodlivé. Nesmú byť zamestnané prácami, pri ktorých by mohli byť vystavené zvýšenému nebezpečenstvu úrazu, alebo pri ktorých by mohli vážne ohroziť bezpečnosť a zdravie spolužiačok, alebo zamestnancov.
17. Žiačky musia byť oboznámené s hygienickými predpismi, predpismi o bezpečnosti a ochrane zdravia pri práci, s predpismi ochrany pred požiarmi. Vedenie ŠI kontroluje a vyžaduje dodržiavanie hygienických, požiarnych predpisov a predpisov o ochrane a bezpečnosti pri práci a vyvodzuje dôsledky pri ich nedodržiavaní.
18. Žiačky musia byť pred vykonávaním práce poučené o príslušných predpisoch o OBP.
19. Žiačky počas práce musia mať zabezpečený odborný pedagogický dozor.
20. Žiačky majú výslovný zákaz používať drogy, alkoholické nápoje, psychotropné látky, prechovávať ich pre seba, pre iných v ŠI i mimo ŠI a byť pod vplyvom nedovolených látok.
21. Žiačkam sa v areáli ŠI zakazuje fajčiť (aj elektronické cigarety).
22. Počas osobného voľna žiačok zabezpečí ŠI pedagogický dozor, ak sa žiačky zdržiavajú v priestoroch ŠI.
23. Pri odchode žiačok k rodičom a pri individuálnych vychádzkach sa pedagogický dozor nezabezpečuje.
24. Žiačky nesmú vysedávať v oknách.
25. Žiačky musia dodržiavať prevádzkové predpisy zariadení slúžiacich pre kultúru, šport, a pod.
26. Žiačky sú povinné dodržiavať Vyhlášky UVZ, nariadenia MŠ VVaŠ SR a opatrenia vedenia ŠI prijaté v súvislosti s ochorením Covid 19.
27. **Zásady stravovania**

Žiačky bývajúce v ŠI sa v ŠI stravujú s výnimkou žiačok, ktorým lekár odporučil diétne stravovanie a v ŠI nie sú vytvorené podmienky na takýto druh stravy. Žiačky sa môžu vyhlasovať zo stravy. Dôvody vyhlasovania zo stravy, a čas vyhlasovania (podmienky), dohodne riaditeľstvo ŠI s rodičmi na začiatku školského roka.

Žiačky ubytované v ŠI majú zabezpečenú celodennú stravu. Počas choroby alebo neprítomnosti sú povinné odber stravy odhlásiť, inak je žiačka povinná uhradiť platbu za stravu v plnom rozsahu.

Ak žiačka ochorie doma alebo sa stane iná mimoriadna udalosť, pre ktorú sa nemôže vrátiť do ŠI, musí rodič túto skutočnosť vierohodne oznámiť vychovávateľke v ŠI. V jedálni je samoobslužný táckový systém. Je potrebné dbať na odnos tanierov a kultúru stolovania. Prípadné pripomienky ku strave sa nanášajú hlavnej službe, prípadne skupinovej vychovávateľke, v záujme ich okamžitého riešenia.

Výška finančného limitu na nákup potravín hradeného zákonným zástupcom žiaka a výška príspevku zákonného zástupcu žiaka na režijné náklady je určená rozhodnutím riaditeľky ŠI v súlade s platným VZN KSK.

**Pokyny pre stravujúcich:**

1. Zo stravy sa môžu žiačky odhlásiť 24 hodín vopred.
2. Vyhlasovanie sa robí u vedúcej stravovacej prevádzky so súhlasom skupinového vychovávateľa, resp. hlavnej služby písomnou odhláškou.
3. Ak žiačka ochorie doma, alebo sa vyskytne iná mimoriadna udalosť, pre ktorú sa žiačka nemôže vrátiť do ŠI, musí rodič túto skutočnosť oznámiť službukonajúcej vychovávateľke, ktorá zabezpečí odhlásenie žiačky zo stravy.
4. Žiačky sa prihlasujú na stravu zápisným lístkom. Pri nástupe do školského internátu po uhradení poplatku za stravu a ubytovanie si prevezmú čip oproti podpisu. V prípade straty čipu sú žiačky povinné uhradiť poplatok za čip 5,- €, následne im je vydaný nový čip.
5. Harmonogram denného výdaja stravy: Raňajky : 06:00 hod.- 07:30 hod.

Obed: 12:00 hod. - 15:00 hod.

Večera: 18:00 hod. - 19:00 hod.

1. **Ochrana žiakov pred sociálnopatologickými javmi, diskrimináciou, alebo násilím**
2. Predchádzaniu problémov v danej oblasti je poverený Koordinátor primárnej prevencie drogových závislostí a ďalších sociálne patologických javov, ktorého plán práce je súčasťou plánu práce ŠI. Opatrenia proti šíreniu legálnych (tabak a alkohol) a nelegálnych drog v školskom prostredí sú uvedené v Školskom poriadku ŠI. Vedenie ŠI, koordinátor prevencie počas školského roka budú priebežne informovať rodičov o preventívnych aktivitách ŠI aj o možnostiach odbornej pomoci.
3. V prípade odôvodneného podozrenia z užitia alkoholu, resp. nelegálnej drogy u žiačky, riaditeľka ŠI, zástupkyňa riaditeľky ŠI alebo iný zodpovedný pedagogický pracovník kontaktuje príslušný útvar policajného zboru a v prípade ohrozenia života žiačky aj zdravotníkov, ktorí disponujú prostriedkami zodpovedajúcimi na zisťovanie alkoholu a požitia inej návykovej látky a majú na túto činnosť zo zákona aj oprávnenie. V prípade, ak sa požitie alkoholu, resp. nelegálnej látky potvrdí, vedenie ŠI postupuje podľa §5 ods. 10 zákona č.596/2003 Z.z.
4. ŠI na predchádzanie sociálnopatologickým javom postupuje v zmysle internej Smernice k prevencii a riešeniu šikanovania žiakov v školskom internáte, ktorá je vypracovaná v súlade so Smernicou Ministerstva školstva, vedy, výskumu a športu Slovenskej republiky k prevencii a riešeniu šikanovania detí a žiakov v školách a školských zariadeniach.

**Opatrenia pri podozrení na použitie alkoholu, drog a iných omamných látok:**

Pri podozrení, že žiačka požila alkohol, drogy, prípadne iné omamné látky, ŠI zabezpečí ochranné opatrenia týmto spôsobom:

* 1. Vychovávateľka v prípade odôvodneného podozrenia, že žiačka požila alkohol, drogy alebo iné omamné látky okamžite nahlási túto skutočnosť zástupkyni riaditeľky ŠI, prípadne inému členovi vedenia ŠI.

1. zástupkyňa riaditeľky, prípadne vychovávateľka okamžite vykoná orientačnú dychovú skúšku a telefonicky kontaktuje zákonného zástupcu žiačky, v prípade potreby privolá policajný zbor a zdravotnú pomoc,
2. na základe pozitívneho výsledku zástupkyňa riaditeľky a vychovávateľka vyhotovia písomný záznam, ktorý podpíše zákonný zástupca,
3. žiačka v takomto prípade je povinná opustiť ŠI v sprievode zákonného zástupcu.
4. Rôzne
5. Na umiestnenie do ŠI žiačka nemá právny nárok.
6. Ak žiačka prestáva byť žiačkou strednej školy, stráca nárok na ubytovanie.
7. Príchod žiačok do ŠI je v nedeľu od 15.00 – 21.00 hod. (výnimky sa poskytujú žiačkam na písomnú žiadosť rodiča).
8. Žiačka zodpovedá za inventár ŠI a spôsobenú škodu uhrádza.
9. Žiačka dodržuje režim dňa.
10. Prenocovať v ŠI cudzie osoby je prísne zakázané.
11. Režim dňa

Pondelok - štvrtok

* 06.00 – 07.30 budíček, osobná hygiena, raňajky, úprava izieb
* 07.15 – 07.30 odchod do školy
* 07.30 – 12.00 teoretické a praktické vyučovanie
* 12.00 – 15.00 obed, osobné voľno
* 15.00 – 18.00 individuálne vychádzky, odpoludňajšia výchovno-vzdelávacia

činnosť, individuálna záujmová činnosť, činnosť v záujmových útvaroch, individuálne štúdium

* 18.00 – 19.00 večera
* 19.00 – 21.00 štúdium, výchovno-vzdelávacia činnosť, individuálna

záujmová činnosť, činnosť v záujmových útvaroch, individuálne

vychádzky

* 21.00 – 22.00 príprava na večierku
* 22.00 večierka
* 22.00 – 06.00 nočný kľud

XII. Režim týždňa

* Pondelok: hospodársky deň, záujmová činnosť, štúdium
* Utorok: záujmová činnosť a voľnočasové aktivity, štúdium
* Streda: záujmová činnosť a voľnočasové aktivity, štúdium
* Štvrtok: záujmová činnosť a voľnočasové aktivity, štúdium
* Piatok: obed, úprava izieb / kontrola el. zásuviek, okien, vodovodných

kohútikov a svetiel/, odchod domov do 15.00 hod.

* Nedeľa: príchod žiakov do ŠI od 15.00 hod., individuálne štúdium, osobné

voľno žiakov

1. **Ukončenie pobytu ŠI**

Pobyt žiačky v ŠI končí:

1. dňom, kedy žiačka prestala byť žiačkou strednej školy,
2. uplynutím času uvedenom v rozhodnutí o prijatí žiačky do ŠI,

c) písomnou žiadosťou zákonného zástupcu, ak ide o dieťa alebo o neplnoletú žiačku, alebo na základe písomného oznámenia plnoletej žiačky o ukončenie pobytu v ŠI počas školského roka, ak v písomnej žiadosti nie je uvedený deň skončenia pobytu, pobyt v internáte sa skončí dňom nasledujúcom po dni doručenia žiadosti. Ku dňu ukončenia pobytu v školskom internáte na základe písomnej žiadosti je žiačka povinná mať vysporiadané všetky záväzky voči ŠI - vyplnený a zodpovednými zamestnancami podpísaný ,,Odhlasovací list“. Tento musí byť odovzdaný na sekretariát riaditeľky ŠI min. jeden pracovný deň pred dňom ukončenia pobytu žiačky uvedenom na žiadosti,

d) uložením opatrenia vo výchove, ktorým je vylúčenie zo ŠI.

**XIV. Záverečné ustanovenia**

1. Školský poriadok ŠI je platný a záväzný pre všetky žiačky ubytované v ŠI, zákonných zástupcov žiačok, dotknutých zamestnancov. Pedagogickí zamestnanci sú povinní vyžadovať od žiačok jeho dodržiavanie.
2. Školský poriadok bol prerokovaný na Rade školského zariadenia dňa 27. 05. 2022 a pedagogickej rade dňa 22.04.2022, so žiackou samosprávou dňa 27.04.2022.
3. Tento školský poriadok ruší platnosť školského poriadku zo dňa 01.09.2019 vrátane jeho dodatkov.
4. Školský poriadok nadobúda platnosť od 01.09.2022.

**XV. Zoznam príloh**

1. Potvrdenie o oboznámení dotknutých zamestnancov ŠI Považská 7, Košice.

2. Vyhlásenie o poučení dodržiavania zásad, predpisov a nariadení o bezpečnosti, ochrane zdravia a požiarnej ochrane v ŠI, Považská 7, Košice.

3. Zásady ochrany pred požiarmi.

V Košiciach, 01.09.2022 Ing. Dana Rošková **riaditeľka ŠI**

Príloha č. 1

|  |  |  |
| --- | --- | --- |
| **Potvrdenie o oboznámení zamestnancov ŠI Považská 7, Košice**  **Školský poriadok ŠI platný od 1.9.2022** | | |
| **Oboznámení zamestnanci svojim podpisom potvrdzujú, že v deň označený dátumom na potvrdení boli riadne oboznámení s úplným znením školského poriadku Školského internátu** | | |
| **Meno** | **Dátum** | **Podpis** |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |

Príloha č. 2

**V Y H L Á S E N I E**

**o poučení dodržiavania zásad, predpisov a nariadení o bezpečnosti, ochrane**

**zdravia a požiarnej ochrane v ŠI, Považská 7, Košice**

**Podpísaná vyhlasujem, že som bola poučená o nariadeniach a predpisoch platných v ŠI:**

Školský internát zabezpečí, aby sa žiaci pri nástupe do ŠI oboznámili so školským poriadkom školského internátu a boli poučení o bezpečnosti a ochrane zdravia pri práci a požiarnej ochrane. Vychovávateľ o tom vedie evidenciu.

1. Budem dodržiavať školský poriadok ŠI.
2. Vo všetkých priestoroch ŠI budem dodržiavať aktuálne platné protiepidemiologické nariadenia prijaté v súvislosti s ochorením COVID 19.
3. Vo všetkých priestoroch ŠI sa budem chovať tak, aby som svojou nepozornosťou nezavinila úraz sebe alebo spolužiačke.
4. Po schodoch budem chodiť pomaly a opatrne.
5. Beriem na vedomie, že v ŠI a vo všetkých priestoroch platí prísny zákaz fajčenia, manipulácie s ohňom, užívania alkoholických nápojov a psychotropných látok.
6. Prístup do rozvodovej skrine je žiačkam z a k á z a n ý!
7. Nebudem manipulovať s elektrickým prúdom, ani zasahovať do elektrickej inštalácie.
8. Nebudem zasahovať do protipožiarnych zariadení, hasiacich prístrojov, elektrických rozvodov a zariadení a termoregulátorov kúrenia v budove ŠI.
9. Bola som poučená o pravidlách pri zaobchádzaní s elektrickými spotrebičmi (kulma, fén, žehlička na vlasy, rýchlo varná kanvica, mikrovlnná rúra, chladnička, vysávač, žehlička, počítač, televízor a pod.)
10. Pri žehlení používam žehliacu dosku, hladidlo po ukončení žehlenia nezabudnem vypnúť.
11. V prípade zistenia poruchy na elektrickom zariadení, rozvode kúrenia a vody som povinná poruchu okamžite hlásiť vychovávateľke alebo na vrátnici.
12. Bez vedomia vychovávateľky nebudem používať čistiace prostriedky, ktorých použitie je nebezpečné.
13. Bez vedomia lekára a vychovávateliek nebudem užívať v ŠI žiadne lieky.
14. Pred odchodom z ŠI skontrolujem vodovodné kohútiky, zatvorím okná, skontrolujem zásuvky, zhasnem svetlo, uzamknem šatníkovú skriňu a izbu.
15. V priestoroch pred budovou ŠI, v okolí ŠI a počas vychádzky budem dbať na svoju bezpečnosť a dodržiavať pokyny vychovávateliek z hľadiska OBP. Pri otváraní a zatváraní okien budem dbať na svoju bezpečnosť. Nebudem sedieť na parapetnej doske okna. Z bezpečnostných dôvodov veľké stredné okno nebudem otvárať! Nebudem manipulovať s okennou sieťkou proti hmyzu na okne.
16. Nebudem vyhadzovať žiadne smetí a iné predmety z okien.
17. Potraviny podliehajúce skaze budem uchovávať len v chladničke, označené menom.
18. Nebudem pečivo odobraté v školskej jedálni vyhadzovať do koša a nechávať na chodbe.
19. Pri ceste do školy (na vychádzke) budem dodržiavať dopravné predpisy a riadiť sa svetelnou signalizáciou.
20. V dopravných prostriedkoch budem dbať na svoju bezpečnosť.
21. Pri ceste do školy budem využívať len verejné komunikácie.
22. Neplnoletým žiačkam sa zakazuje prevážať na osobnom automobile so žiačkou staršou ako 18 rokov.
23. Pri návšteve verejných kúpalísk a pri kúpaní vo voľnej prírode, ktoré organizuje ŠI, môžu žiaci vstupovať do vody tam, kde je to dovolené po skupinách, pričom skupina nemôže mať viac ako 10 žiakov. Pri tejto činnosti musí byť zabezpečený dozor pedagogickým pracovníkom, ktorý má na to odbornú spôsobilosť, alebo plavčíkom.
24. Som si vedomá povinnosti oznámiť vychovávateľom nedostatky, ktoré by mohli spôsobiť úraz, ohroziť zdravie, spôsobiť požiar či materiálnu škodu ( rozbité sklo, uvoľnená lišta na prahu, odlepené lemovanie schodov, poškodený kryt zásuvky, vypínač a pod.) Prípadné úrazy žiačok okamžite hlásiť službukonajúcej vychovávateľke.
25. Budem dodržiavať hygienu v sociálnych zariadeniach i v osobných veciach.
26. Nebudem konzumovať zdravotne závadné potraviny.
27. Výťah môžu používať žiačky len vo výnimočných prípadoch, zo závažných zdravotných dôvodov po predložení potvrdenia od lekára, o používaní výťahu musia byť poučené.
28. Nebudem sa uzamkýnať z vnútra miestnosti.
29. Pri výletoch, exkurziách a súťažiach organizovaných ŠI s informovaným súhlasom zákonného zástupcu neplnoletej žiačky riaditeľka určí jedného zodpovedného vychovávateľa na každých 25 žiačok. Ak to vyžadujú okolnosti, zabezpečí pedagogický dozor aj s väčším počtom osôb.
30. Počas osobného voľna žiačok zabezpečí školský internát pedagogický dozor, ak sa žiaci zdržiavajú v priestoroch školského internátu. Pri odchode žiačok k rodičom na dni pracovného voľna, štátnych sviatkov a školských prázdnin ako aj pri individuálnych vychádzkach sa pedagogický dozor nezabezpečuje.

28. V rámci ochrany životného prostredia a dobrých susedských vzťahov, **zakazuje sa** žiačkam bývajúcim v Školskom internáte na Považskej ulici č. 7 v Košiciach **zdržiavať sa,** **vysedávať a fajčiť** v areáli pieskovísk /detských ihrísk**/ pred bytovými domami v blízkosti nášho školského internátu**.

29. Bola som upozornená, že v priebehu školského roka sa v ŠI konajú ubytovacie akcie, a vtedy uvoľním izbu a nenechám vo svojej izbe cenné veci, peniaze a hodnotné predmety.

30. Pri každej činnosti si počínam tak, aby som nezapríčinila vznik požiaru, dodržiavam predpisy o PO, zákazy a pokyny týkajúce sa PO.

31. Bola som poučená o spôsobe vyhlásenia požiarneho poplachu, o svojich povinnostiach pri vzniku požiaru a spôsobe privolania pomoci. Poznám povinnosti pri evakuácii.

32. Poznám rozmiestnenie hasiacich prístrojov a iných prostriedkov požiarnej ochrany, spôsob ich použitia a vhodnosť použitia jednotlivých druhov.

33. Nepoškodzujem prostriedky požiarnej ochrany, vývesky a tabuľky týkajúce sa požiarnej ochrany.

34. Požiar ohlásim najbližšiemu vychovávateľovi alebo pracovníkovi zariadenia.

**Poučenie: Pri porušení týchto zásad som si vedomá, že budem v plnej miere znášať všetky následky a bude mi udelené výchovné opatrenie. V prípade opakovaného porušenia uvedených nariadení budem vylúčená z ŠI.**

Príloha č. 3

**ZÁSADY OCHRANY PRED POŽIARMI**

Z dôvodu minimalizovania vzniku škôd na zdraví a majetku následkom požiarov je spracovaná táto osnova, s ktorou sa musí oboznámiť každý žiak – študent školského internátu.

**Čo je požiar:**

Požiar je každé nežiadúce horenie, pri ktorom vznikajú škody na majetku, životnom prostredí, alebo ktorého následkom je usmrtená alebo zranená fyzická osoba, alebo uhynulo zviera. Požiar je tiež nežiadúce horenie, pri ktorom sú ohrozené životy alebo zdravie fyzických osôb, zvieratá, majetok alebo životné prostredie.

**Čo je horenie:**

Chemická oxidačno redukčná reakcia, pri ktorej horľavá látka reaguje s oxidovadlom, a ktorá je sprevádzaná uvoľňovaním tepla a vyžarovaním svetla.

Horenie prebieha iba pri splnení určitých podmienok. K tomu, aby horenie začalo je nevyhnutná prítomnosť:

1. **Horľavej látky** – paliva (papier, drevo benzín atď.)
2. **Oxidačný prostriedok** ( obyčajne vzdušný kyslík )
3. **Dostatočný zdroj tepla**, iniciátor ( iskra, plameň, nahriaty povrch, tlak ..)

**Kedy nemôže dôjsť k horeniu:**

Ak nie sú súčasne splnené všetky tri podmienky uvedené v predchádzajúcom odseku.

Najčastejšou príčinou požiarov je zlyhanie ľudského faktora. Málokto si uvedomuje, že teplota tlejúcej cigarety v mieste nažhavenej časti je okolo 600 - 800 °C. Pričom na zapálenie najbežnejších látok ktoré sa nachádzajú vo vašom okolí stačí teplota podstatne nižšia. Papier 238 °C, bavlna 185 °C, celuloid (pravítko) 157°C, drevo 220-290°C. K požiaru môže dôjsť aj od iskry, ktorá odletí napríklad od zápalky pri zapaľovaní, alebo zo zapaľovača. Dolet takejto iskry je až 15 metrov, pričom si zachováva teplotu až 600 °C.

Sprievodným javom horenia nie je len teplo a svetlo ako to bolo uvedené vyššie ale aj splodiny horenia, ktoré obsahujú toxické plyny kyanovodík (HCN), oxid uhoľnatý (CO), oxid uhličitý (CO2), chlorovodík (HCL) a ďalšie.

Tieto údaje boli uvedené z dôvodu, aby si každý uvedomil, aký je nebezpečný požiar.

Najlepšie je, ak k požiaru nedôjde a to môžeme zabezpečiť prevenciou – **čiže dodržiavaním zákazov, príkazov, pracovných postupov a pokynov zamestnancov školského internátu.**

Ak už k požiaru dôjde je potrebné vedieť, čo v takomto prípade robiť. **Dodržujte tieto zásady:**

1. Zachovaj rozvahu, nekonaj v panike, uvedom si že najdôležitejšie sú ľudské životy.
2. Oznam vznik požiaru na **ohlasovňu požiarov školského internátu** (vrátnica ŠI) podľa požiarnych poplachových smerníc, ktoré sú na každom podlaží viditeľne umiestnené. Na každom podlaží sa nachádza aj požiarny evakuačný plán a jeho grafická časť /pôdorys podlažia/ kde sú zakreslené stanovištia prenosných hasiacich prístrojov, /PHP- skratka/, smery úniku, kde sú zaznačené aj požiarne vodovody.
3. Potom sa riaď pokynmi vychovávateľa, internátnym rozhlasom, alebo zamestnancom školského internátu.
4. Organizovane urýchlene, bez paniky podľa pokynov, najkratšou cestou opusť objekt, pričom pomôž tým, ktorý potrebujú pomoc. Pred objektom sa snaž dostať do svojho kolektívu, aby sa jednoducho dalo zistiť, či niekto neostal v objekte
5. Na zhromaždisku pred objektom daj pozor, aby si nebol ohrozený splodinami horenia, výbuchom, padajúcimi predmetmi a taktiež, aby si neprekážal pri zásahu.
6. **V žiadnom prípade sa nevracaj späť do objektu!**

Aby si prežil v prípade požiaru je nutné v každom objekte, v ktorom sa budeš nachádzať, vedieť nasledovné (**toto musí vykonať vychovávateľ**):

1. Musíš vedieť o každom možnom východe z objektu, aj o náhradných únikových možnostiach (3 únikové východy – hlavný vchod, únikový východ pri zadnom schodišti, únikový východ pri spoločenskej miestnosti), prípadne ak sa niektoré východy zamykajú, musíš byť oboznámený ako sa dostať ku kľúčom.
2. Musíš vedieť, kde sa nachádzajú hasiace prístroje, ktoré v prípade vzniku zahorenia môžeš použiť podľa grafického znázornenia, ktoré sa nachádza na každom hasiacom prístroji, hydranty - nepoužívať a nepoškodzovať otváraním. Hl. vypínač el. prúdu, hlavný uzáver plynu v prípade požiaru vypínajú a uzatvárajú zamestnanci školského internátu.
3. Taktiež musíš byť oboznámený s nebezpečenstvom, aké Ti v objekte hrozí ( kde sú pracoviská so zvýšeným nebezpečenstvom požiaru – kuchyňa, archív, kuchynka na poschodí a čitáreň)
4. Musíš vedieť, kde sa vo Vašom objekte nachádza ohlasovňa požiaru, poprípade tiež ako privolať hasičov. **Zapamätaj si číslo tiesňového volania – v núdzi volaj 150 prípadne 112,** pričom nahlás svoje meno, telefónne číslo z ktorého voláš, adresu a mesto objektu, v ktorom vznikol požiar a názov organizácie – internátu, ďalej sa riaď pokynmi internátneho rozhlasu, hasičov, alebo zamestnancov riadiacich evakuáciu.
5. **Pred ohňom sa nedá utiecť smerom hore**, stále ťa oheň dostihne, alebo jeho splodiny horenia alebo teplo z požiaru. V žiadnom prípade neutekaj smerom na vyššie poschodia, alebo na strechu. **Pod hranicou dymu, ktorý je teplejší preto stúpa nahor, je možnosť štvornožky sa dostať z objektu**. Nesmieš sa ani raz nadýchnuť splodín horenia – uvedom si, že Ti môžu poškodiť pľúca, prípadne môžeš stratiť vedomie. Každú popáleninu si daj ošetriť, možnosť vzniku infekcie z odumretého tkaniva s následkom otravy krvi.
6. V prípade zistenia závady, ktorá by mohla byť príčinou požiaru /napr. nadmerné nahrievanie elektrického káblu, poškodený kábel, iskrenie pri zapaľovaní svetla/ okamžite hlás službukonajúcemu vychovávateľovi prípadne na vrátnici.

**Tieto pokyny si zapamätaj, váž si svoj život, ktorý máš iba jeden, neriskuj, aby si nemusel využívať to, čo Ti dá toto školenie.**

TPO – Kateřina Nevelosová

|  |  |  |  |  |  |
| --- | --- | --- | --- | --- | --- |
| **POUČENIE O BEZPEČNOSTNÝCH PREDPISOCH . VS** | | | | | |
| *Svojim podpisom potvrdzujem, že som bola v plnom rozsahu poučená so znením*  *školského poriadku ŠI, bezpečnostnými predpismi a zásadami ochrany pred požiarmi.*  *Týmto sa zaväzujem, že toto poučenie budem plne rešpektovať.* | | | | | |
|  |  |  |  |  |  |
| **číslo izby** | **Priezvisko a meno** | **Dátum poučenia 1.9.202** | **Dátum poučenia nov. 202** | **Dátum poučenia feb. 202** | **Dátum poučenia apr. 202** |
|  |  |  |  |  |  |
|  |  |  |  |  |
|  |  |  |  |  |
|  |  |  |  |  |  |
|  |  |  |  |  |
|  |  |  |  |  |
|  |  |  |  |  |  |
|  |  |  |  |  |
|  |  |  |  |  |
|  |  |  |  |  |  |
|  |  |  |  |  |
|  |  |  |  |  |
|  |  |  |  |  |  |
|  |  |  |  |  |
|  |  |  |  |  |
|  |  |  |  |  |  |
|  |  |  |  |  |
|  |  |  |  |  |
|  |  |  |  |  |  |
|  |  |  |  |  |
|  |  |  |  |  |
|  |  |  | vychovávateľka: .............................................. | | |